cyanic-selkie/wikianc huggingface dataset:
Άλιενς: Η Επιστροφή
Πρώτα στάδια
Μετά την επιτυχία του Εξολοθρευτή, οι Κάμερον και Γκέιλ Αν Χερντ πήραν έγκριση να ασχοληθούν με τη σκηνοθεσία και την παραγωγή αντίστοιχα της συνέχειας του Άλιεν, προγραμματισμένη να κυκλοφορήσει μέσα στο 1986. Ο Κάμερον ήταν ενθουσιασμένος με την ευκαιρία να δημιουργήσει ένα νέο κόσμο και προτίμησε να μην ακολουθήσει την ίδια φόρμουλα με του Άλιεν αλλά να φτιάξει μια αξιόλογη συνέχεια δίνοντας περισσότερη έμφαση στο φόβο και λιγότερη στον τρόμο. Η Σιγκούρνι Γουίβερ, που υποδύθηκε την Έλεν Ρίπλεϊ στην πρώτη ταινία, είχε αμφιβολίες για το πρότζεκτ αλλά μετά από συνάντησή της με τον Κάμερον εξέφρασε ενδιαφέρον να υποδυθεί ξανά το χαρακτήρα. Η Fox όμως, αρνήθηκε να υπογράψει συμβόλαιο με τη Γουίβερ λόγω διαφωνίας για την αμοιβή της και ζήτησε από τον Κάμερον να γράψει το σενάριο χωρίς το χαρακτήρα της Ρίπλεϊ. Ο Κάμερον αρνήθηκε, ισχυριζόμενος ότι η Fox υπαινίχθηκε ότι η Γουίβερ είχε υπογράψει όταν ξεκίνησε να γράφει το σενάριο. Με την επιμονή του Κάμερον, η Fox υπέγραψε συμβόλαιο με τη Γουίβερ, η οποία έλαβε αμοιβή ύψους 1 εκατομμυρίου δολαρίων. Η Γουίβερ ονόμασε το χαρακτήρα της "Ραμπολίνα", από τον Τζον Ράμπο της ομότιτλης σειράς ταινιών.
Γυρίσματα
Το Άλιενς γυρίστηκε στα Pinewood Studios με προϋπολογισμό 18.000.000 δολάρια με την παραγωγή να διαρκεί 10 μήνες. Η παραγωγή αντιμετώπισε αρκετά προβλήματα με το συνεργείο και το καστ. Τα γυρίσματα ήταν προβληματικά εξαιτίας των διαφορών του βρετανικού συνεργείου και του Κάμερον. Ο Κάμερον, ο οποίος είναι γνωστός ως σκληρός και απαιτητικός σκηνοθέτης, ήταν δεσμευμένος με έναν χαμηλό προϋπολογισμό και με ορισμένη την ημερομηνία κυκλοφορίας της ταινίας, την οποία δεν μπορούσε να καθυστερήσει, και βρήκε δύσκολο να προσαρμοστεί στις εργασιακές συνήθειες του συνεργείου όπως τα συχνά διαλείμματα για τσάι, τα οποία καθυστερούσαν την παραγωγή. Το συνεργείο ήταν θαυμαστές του Ρίντλεϊ Σκοτ και αρκετοί πίστευαν ότι ο Κάμερον ήταν πολύ νέος και άπειρος για να σκηνοθετήσει μια ταινία όπως το Άλιενς, παρά τις προσπάθειες του Κάμερον να τους πείσει να δουν τον Εξολοθρευτή, ο οποίος ακόμα δεν είχε κυκλοφορήσει στο Ηνωμένο Βασίλειο.
Κάποια στιγμή, μέλη του συνεργείου κορόιδεψαν τη σύζυγο του Κάμερον, την παραγωγό Γκέιλ Αν Χερντ, ρωτώντας την ποιος είναι πραγματικά ο παραγωγός, καθώς θεωρούσαν ότι πήρε τη δουλειά επειδή ήταν παντρεμένη με το σκηνοθέτη. Επιπλέον, πραγματοποιήθηκε έξοδος του συνεργείου από το πλατό, όταν ο Κάμερον τσακώθηκε με έναν μη συνεργάσιμο κάμεραμαν, ο οποίος αρνήθηκε να φωτίσει τη σκηνή όπως ήθελε ο Κάμερον. Αφού ο κάμεραμαν απολύθηκε, η Χερντ κατάφερε να πείσει το συνεργείο να επιστρέψει για δουλειά.
Box office
Το Άλιενς: Η Επιστροφή έκανε άνοιγμα τριημέρου στην 1η θέση με 10 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 85,1 εκατομμύρια δολάρια ενώ στον υπόλοιπο κόσμο συγκέντρωσε 45,9 εκατομμύρια δολάρια. Παγκοσμίως απέφερε 131 εκατομμύρια δολάρια. Ανάμεσα στις υπόλοιπες ταινίες της σειράς, το Άλιενς καταλαμβάνει την 1η θέση στο αμερικανικό box office και την 3η θέση παγκοσμίως.
Βραβεία & υποψηφιότητες
Το Άλιενς έλαβε 7 υποψηφιότητες για Όσκαρ και κέρδισε 2 στις κατηγορίες Μοντάζ Ηχητικών Εφέ και Οπτικά Εφέ. Η Σιγκούρνι Γουίβερ έλαβε υποψηφιότητα για Όσκαρ Α' Γυναικείου Ρόλου και παρά το γεγονός ότι δεν κέρδισε η υποψηφιότητά της θεωρείται ορόσημο για μία ηθοποιό να αναγνωρίζεται για ταινία επιστημονικής φαντασίας/τρόμου, ένα είδος ταινιών το οποίο η Ακαδημία δεν έδειχνε μεγάλη αναγνώριση μέχρι τότε.
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες παραγωγής 20th Century Fox Κατηγορία:Ταινίες τοποθετημένες στο μέλλον Κατηγορία:Ταινίες του 1986 Κατηγορία:Αμερικανικές ταινίες δράσης - επιστημονικής φαντασίας Κατηγορία:Περιπέτεια επιστημονικής φαντασίας (ταινίες) Κατηγορία:Διαστημική περιπέτεια (ταινίες) Κατηγορία:Ταινίες που κέρδισαν το Όσκαρ καλύτερων οπτικών εφέ Κατηγορία:Αμερικανικές θρίλερ ταινίες επιστημονικής φαντασίας Κατηγορία:Ταινίες δράσης τρόμου Κατηγορία:Αμερικανικές ταινίες τρόμου - επιστημονικής φαντασίας Κατηγορία:Ταινίες γυρισμένες στην Αγγλία Κατηγορία:Ταινίες σίκουελ Κατηγορία:Ταινίες γυρισμένες στα Pinewood Studios Κατηγορία:Ταινίες σε σκηνοθεσία Τζέιμς Κάμερον Κατηγορία:Ταινίες σε σενάριο Τζέιμς Κάμερον
Τα περί Χαιρέαν και Καλλιρρόην
Τα περὶ Χαιρέαν και Καλλιρρόην είναι αρχαίο ελληνικό μυθιστόρημα του Χαρίτωνα από την Αφροδισιάδα που θεωρείται ότι γράφτηκε στα μέσα του 1ου αιώνα.
Αφηγείται τις περιπέτειες ενός νεαρού ζευγαριού από τις Συρακούσες: μετά τον χωρισμό τους ακολουθεί μια ατελείωτη σειρά από περιπέτειες, μηχανορραφίες, φόνος, νεκροφάνεια, ταξίδια, αιχμαλωσίες κ.α. που τελικά οδηγούν στην ευτυχή κατάληξη του μυθιστορήματος, με τους δύο συζύγους να ξανασμίγουν.
Η υπόθεση διαδραματίζεται στην κλασική εποχή, ο Χαρίτων βασίζεται σε γεγονότα που αναφέρονται από Έλληνες ιστορικούς και πολλά στοιχεία του μυθιστορήματος αντιστοιχούν στην ιστορική αλήθεια, αλλά υπάρχουν αναχρονισμοί και οι κύριοι χαρακτήρες είναι φανταστικοί. Ο πόλεμος μεταξύ της Περσικής Αυτοκρατορίας και της Αιγύπτου που αναφέρεται στο μυθιστόρημα είναι εμπνευσμένος από ιστορικά γεγονότα αλλά δεν αντιστοιχεί σε τίποτε πραγματικό στις λεπτομέρειες.
Το μυθιστόρημα αποτελείται από οκτώ τόμους, γράφτηκε στα μέσα του 1ου αιώνα και είναι το αρχαιότερο σωζόμενο πλήρες κείμενο από τα πέντε αρχαία ελληνικά μυθιστορήματα και το μόνο που χρησιμοποιεί φαινομενικά ιστοριογραφικά στοιχεία για αληθοφάνεια σε συνδυασμό με στοιχεία της ελληνικής μυθολογίας, καθώς η Καλλιρόη συχνά συγκρίνεται με την Αφροδίτη, την Αριάδνη και την Ωραία Ελένη και ο Χαιρέας με πολλούς ήρωες, έμμεσα ή άμεσα. Καθώς η μυθοπλασία διαδραματίζεται σε χρόνο προγενέστερο της συγγραφής και περιλαμβάνει ιστορικά πρόσωπα, ορισμένοι μελετητές το αναφέρουν ως πρόδρομο του ιστορικού μυθιστορήματος. Αργότερα το μιμήθηκαν μεταξύ άλλων ο Ξενοφών της Εφέσου και ο Ηλιόδωρος από την Έμεσα.
Το περιβάλλον είναι έντονα ειδωλολατρικό, οι ήρωες είναι πολύ αφοσιωμένοι στους θεούς, αναφέρεται ιδιαίτερα η θεά Αφροδίτη που κινεί τα νήματα της ιστορίας.
Το έργο έχει σωθεί σε ένα χειρόγραφο του 13ου αιώνα και δημοσιεύτηκε τον 18ο αιώνα.
Υπόθεση
μικρογραφία|Η θεά [[Αφροδίτη (μυθολογία)|Αφροδίτη, σύμβολο του μυθιστορήματος του Χαρίτωνα για την ομορφιά της που συγκρίνεται με της Καλλιρόης και για την επανειλημμένη αναφορά της. Πίνακας του Νοέλ-Νικολά Κουαπέλ (1732)]] Η ιστορία διαδραματίζεται περίπου το 400 π.Χ. στις Συρακούσες. Οι δύο βασικοί χαρακτήρες του μυθιστορήματος είναι η Καλλιρόη, κόρη του στρατηγού Ερμοκράτη, ήρωα της αντίστασης των Συρακουσίων κατά τη σικελική εκστρατεία των Αθηναίων και η σημαντικότερη πολιτική φυσιογνωμία των Συρακουσών και ο Χαιρέας, γιος του Αρίστωνα, της δεύτερης μεγάλης προσωπικότητας της πόλης μετά τον Ερμοκράτη. Και οι δύο είναι νέοι και ξεπερνούν σε ομορφιά όλους τους νέους της ηλικίας τους. Η Καλλιρόη φέρει το όνομα μιας Ωκεανίδας και η ομορφιά της είναι σχεδόν θεϊκή, αντίστοιχη της θεάς Αφροδίτης. Αυτή η ομορφιά της φέρνει πολλές ατυχίες σε όλη την ιστορία, καθώς σχεδόν όλοι την ερωτεύονται.
Εν τω μεταξύ, ο Χαιρέας συνειδητοποιεί ότι η γυναίκα του είναι ζωντανή και φεύγει να την αναζητήσει, αλλά αιχμαλωτίζεται και σκλαβώνεται και ο ίδιος. Ακολουθούν διάφορες περιπέτειες και οι δύο νέοι καταλήγουν στην αυλή του Αρταξέρξη, του Μεγάλου βασιλιά της Περσίας, ο οποίος θα αποφασίσει ποιος είναι ο νόμιμος σύζυγός της, αλλά την ερωτεύεται και αυτός και σκέφτεται να την αποκτήσει για τον εαυτό του. Όταν οι Αιγύπτιοι επαναστατούν κατά των Περσών, ο Χαιρέας τάσσεται με τους πρώτους και εισβάλλει με επιτυχία στο περσικό προπύργιο της Τύρου και στη συνέχεια κερδίζει μια ναυτική νίκη εναντίον των Περσών, μετά την οποία το ζευγάρι επανενώνεται.
Η Καλλιρόη γράφει ένα γράμμα στον Διονύσιο λέγοντάς του να στείλει τον γιο της στις Συρακούσες όταν ενηλικιωθεί. Το ζευγάρι επιστρέφει στις Συρακούσες και η Καλλιρόη προσφέρει ευχαριστίες και θυσίες στην Αφροδίτη, νιώθοντας ότι τα γεγονότα καθοδηγήθηκαν από τη θεά.
Επιρροές και ύφος
Στο μυθιστόρημα υπάρχουν αναφορές σε έργα του Ηροδότου, του Θουκυδίδη, του Ξενοφώντα και άλλων συγγραφέων ιστορικών έργων και βιογραφιών από τον αρχαίο κόσμο και σημαντικότατη επίδραση από την πλοκή της Ιλιάδας.
Το ύφος είναι εκπληκτικά απλό σε σύγκριση με άλλα μυθιστορήματα του είδους, όπως Τα κατά Λευκίππην και Κλειτοφώντα του Τάτιου ή τα Αιθιοπικά του Ηλιόδωρου, όπου η επιρροή της ρητορικής και της δεύτερης σοφιστικής είναι πολύ πιο έντονη.
Η αφηγηματική δομή του μυθιστορήματος είναι επίσης πολύ απλή: η πλοκή προχωρά σχεδόν πάντα γραμμικά, χωρίς οπισθοδρόμηση και με σχετικά λίγες σημαντικές αποκαλύψεις εκ των υστέρων. Μετά από μια σύντομη εισαγωγή του συγγραφέα σε πρώτο πρόσωπο, ο αφηγητής χρησιμοποιεί το τρίτο πρόσωπο. Μεγάλο μέρος του μυθιστορήματος είναι σε ευθύ λόγο, αποκαλύπτοντας τη σημασία της ρητορικής και ίσως την επιρροή της Νέας Κωμωδίας. Οι δραματικοί μονόλογοι χρησιμοποιούνται επίσης για να αποκαλύψουν τα αντικρουόμενα συναισθήματα και τους φόβους των χαρακτήρων (τι πρέπει να κάνει η Καλλιρόη, δεδομένου ότι είναι έγκυος και μόνη;).
Το μυθιστόρημα περιλαμβάνει επίσης κάποιες διασκεδαστικές πληροφορίες για τον αρχαίο πολιτισμό της ελληνορωμαϊκής περιόδου (για παράδειγμα, οι πειρατές αποφασίζουν να πουλήσουν την Καλλιρόη στη Μίλητο και όχι στην εξίσου πλούσια Αθήνα, επειδή θεωρούσαν ότι οι Αθηναίοι ως πιο τυπικοί θα έκαναν πολλές ερωτήσεις για την προέλευση της κοπέλας και δεν είχαν έγγραφα που να αποδεικνύουν πού την αγόρασαν).
Η ανακάλυψη πέντε ξεχωριστών θραυσμάτων του μυθιστορήματος του Χαρίτωνα πιστοποιούν τη δημοτικότητα του έργου. Είναι ένα από τα πέντε αρχαία ελληνικά μυθιστορήματα που είναι γνωστά σήμερα.
Παραπομπές
Κατηγορία:Αρχαία ελληνικά μυθιστορήματα
1416
Η τρέχουσα σελίδα αφορά το έτος 1416 κατά το Γρηγοριανό ημερολόγιο
Θάνατοι
Κατηγορία:Έτη
Βυζαντινο-Γεωργιανή συνθήκη του 1031
Η Συνθήκη του 1031 ήταν η δεύτερη που συνομολογήθηκε μεταξύ του βασιλείου της Γεωργίας και της Ρωμαϊκής Αυτοκρατορίας. Υπογράφτηκε από την αντιβασίλισσα της Γεωργίας Μαριάμ του Βασπουρακάν και τον Αυτοκράτορα Ρωμανό Γ΄ Αργυρό.
To 1031 η Γεωργιανή βασίλισσα Μαριάμ επισκέφθηκε την Κωνσταντινούπολη και διαπραγματεύθηκε μία συμφωνία ειρήνης με τον Αυτοκράτορα Ρωμανό Γ΄ εκ μέρους του ανήλικου γιου της Βαγράτιος Δ΄ της Γεωργίας, με τους παρακάτω όρους:
Η Ελένη ήταν κόρη του μαγίστρου Βασιλείου Αργυρού και έτσι ανιψιά του Αυτοκράτορα. Ο γάμος της Ελένης και του Βαγράτ Δ΄, που τότε ήταν 14 ετών, κανονίστηκε ως μέρος της διαπραγμάτευσης. Η συμφωνία ειρήνης έληξε τις Βυζαντινο-Γεωργιανές αντιπαραθέσεις.
Έγχυση SQL
Η έγχυση SQL (SQL Injection) χρησιμοποιείται στο πλαίσιο μιας επίθεσης σε εφαρμογές που αποθηκεύουν και διαχειρίζονται τα δεδομένα τους μέσω ενός Συστήματος Διαχείρισης Βάσης Δεδομένων. Χρησιμοποιώντας αυτή την τεχνική ο επιτιθέμενος εκμεταλλεύται μια ευπάθεια της εφαρμογής και εισάγει κακόβουλο SQL κώδικα σε σημεία όπου η εφαρμογή περιμένει θεμιτά δεδομένα από τον χρήστη. Μια τέτοια ευπάθεια προκύπτει στην περίπτωση που η εφαρμογή δεν διαθέτει έναν μηχανισμό που να φιλτράρει σωστά τα δεδομένα εισόδου του χρήστη. Λ.χ. δεν ψάχνει για τυχόν χαρακτήρες διαφυγής εμφωλευμένους μέσα στο αίτημα ενός χρήστη ή δεν υπάρχει αυστηρός έλεγχος των τύπων των δεδομένων που εισάγει ο χρήστης.
Οι επιθέσεις έγχυσης SQL επιτρέπουν σε έναν επιτιθέμενο να έχει πρόσβαση σε απόρρητα δεδομένα, να μπορεί επεξεργαστεί διαβαθμισμένα δεδομένα, να διαγράψει δεδομένα, να γίνει διαχειριστής του εξυπηρετητή της βάσης δεδομένων αλλά και να αποκτήσει πρόσβαση σε υπολογιστικούς πόρους με προνόμια διαχειριστή.
Ιστορία
Οι πρώτες δημόσιες συζητήσεις για επιθέσεις έγχυσης SQL ξεκίνησαν από το 1998.
Μορφή
Οι επιθέσεις έγχυσης (με την έγχυση SQL να είναι εκ των σημαντικότερων) θεωρούνται επί σειρά ετών ως οι κρισιμότερες για την ασφάλεια των διαδικτυακών εφαρμογών με βάση το Open Web Application Security Project (OWASP). Υπάρχουν τέσσερις (4) υποκατηγορίες έγχυσης SQL:
Το Storm Worm αποτελεί παράδειγμα σύνθετης έγχυσης SQL.
Λανθασμένο φιλτράρισμα χαρακτήρων διαφυγής
Αυτή η μορφή προκύπτει όταν η είσοδος του χρήστη δεν φιλτράρεται έτσι ώστε να εντοπιστούν χαρακτήρες διαφυγής σε ένα αίτημα SQL. Αυτό έχει ως αποτέλεσμα την πιθανή χειραγώγηση των αιτημάτων που τελικά εκτελούνται στην βάση δεδομένων. Η ακόλουθη γραμμή κώδικα απεικονίζει αυτήν την ευπάθεια:
statement = " " + userName + " " Ο παραπάνω SQL κώδικας είναι σχεδιασμένος ώστε να επιστρέφει τις εγγραφές που έχουν ένα καθορισμένο όνομα χρήστη (όπως αυτό ορίζεται από την μεταβλητή “userName”) από τον πίνακα “users” της βάσης. Ωστόσο, εάν η μεταβλητή “userName” λάβει μία κακόβουλη τιμή από τον χρήστη, τότε το εν λόγω SQL αίτημα μπορεί να εκτελέσει παραπάνω λειτουργίες απ’ ό,τι αρχικά προοριζόταν από τον συγγραφέα του κώδικα. Για παράδειγμα, δίνοντας στην μεταβλητή “userName” την τιμή: ' OR '1'='1 ή κάνοντας χρήση σχολίων για να παραβλεφθεί το υπόλοιπο του SQL αιτήματος. Να σημειωθεί πως υπάρχουν τρεις τρόποι για να χρηση σχολίων στην SQL όπως παρατηρούμε παρακάτω (όλες οι παρακάτω γραμμές έχουν κενό στο τέλος): ' OR '1'='1' -- ' OR '1'='1' { ' OR '1'='1' /* Οι παραπάνω τιμές δημιουργούν τα ακόλουθα SQL αιτήματα: Εάν αυτός ο κώδικας επρόκειτο να χρησιμοποιηθεί κατά την διαδικασία αυθεντικοποίησης, τότε το παράδειγμα αυτό θα μπορούσε να χρησιμοποιηθεί ώστε να επιβάλλει την επιλογή κάθε πεδίου δεδομένων (*) κάθε χρήστη και όχι ενός χρήστη όπως προβλεπόταν αρχικά από τον προγραμματιστή, διότι η συνθήκη ‘1’ = ‘1’ είναι πάντα αληθής.
Ενώ οι περισσότεροι SQL εξυπηρετητές επιτρέπουν την εκτέλεση πολλαπλών SQL αιτημάτων με μία κληση, ορισμένες Διεπαφές Προγραμματισμού Εφαρμογών SQL, όπως η συνάρτηση της PHP δεν το επιτρέπουν για λόγους ασφάλειας. Αυτό, αποτρέπει την έγχυση ολόκληρων ξεχωριστών αιτημάτων, αλλά όχι και την τροποποίηση ενός αιτήματος.
Τυφλή έγχυση SQL
Μία επίθεση τυφλής έγχυσης SQL μπορεί να πραγματοποιηθεί όταν η εφαρμογή είναι μεν ευάλωτη σε επιθέσεις έγχυσης SQL, αλλά τα αποτελέσματα αυτής δεν είναι ορατά στον επιτιθέμενο. Συγκεκριμένα, η ευάλωτη σελίδα, ανάλογα με το λογικό αίτημα που θα εισαχθεί στην SQL επερώτηση, θα μπορεί να έχει διαφορετική μορφή (λ.χ. διαφορετικό περιεχόμενο) ή να μην αλλάζει καθόλου. Αυτό θα συμβεί γιατί το επερώτημα που θα εκτελεστεί στην βάση θα έχει ως αποτέλεσμα μια λογική τιμή αληθής η ψευδής. Αυτό το είδος επίθεσης θεωρείται χρονοβόρο, καθώς για κάθε νέο bit πληροφορίας απαιτείται η κατασκευή ενός νέου SQL αιτήματος. Επιπλέον, στο πλαίσιο της επίθεσης, μπορεί να γίνουν πολλά ανεπιτυχή αιτήματα χωρίς αποτέλεσμα. Με τη χρήση μερικών νέων τεχνικών, ο επιτιθέμενος μπορεί με ένα αίτημα να ανακτά πολλαπλά bits, χωρίς ανεπιτυχή αιτήματα. Μάλιστα, υπάρχουν ορισμένα εργαλεία που μπορούν να αυτοματοποιήσουν τέτοιες εξελιγμένες επιθέσεις μόλις εντοπιστεί το σημείο ευπάθειας.
Απόκριση υπό όρους
Ένα είδος τυφλής έγχυσης SQL αναγκάζει την βάση δεδομένων να αξιολογήσει ένα λογικό αίτημα. Για παράδειγμα, ένας ιστότοπος αξιολόγησης βιβλίων χρησιμοποιεί μία συμβολοσειρά ερωτήματος (query string) για να αποφασίσει ποια αξιολόγηση βιβλίου θα προβληθεί. Έτσι, το URL  θα οδηγούσε τον εξυπηρετητή στην εκτέλεση του ερωτήματος: από το οποίο θα λάμβανε τα δεδομένα που προορίζονται για χρήση στην σελίδα που θα προβληθεί και η οποία αφορά την αξιολόγηση με ID ίσο με 5. Το ερώτημα εκτελείται στον εξυπηρετητή και ο χρήστης δεν γνωρίζει το όνομα της βάσης δεδομένων, των πινάκων ή των πεδίων, αλλά ούτε και την συμβολοσειρά ερωτήματος. Το μόνο που γνωρίζει είναι πως το παραπάνω URL οδηγεί στην εμφάνιση της αξιολόγησης ενός βιβλίου. Ένας επιτιθέμενος μπορεί να φορτώσει τα παρακάτω URL: και , τα οποία οδηγούν στην κατασκευή των παρακάτω ερωτημάτων αντίστοιχα: Εάν, (1) η αρχική αξιολόγηση προβληθεί με το πρώτο (“1=1”) URL και (2) μία κενή σελίδα ή σελίδα λάθους εμφανιστεί από το δεύτερο (“1=2”) και η επιστρεφόμενη σελίδα δεν έχει δημιουργηθεί ούτως ώστε να ενημερώνει τον χρήστη για μη έγκυρη είσοδο δεδομένων, τότε τα ερωτήματα έχουν εκτελεστεί με επιτυχία και ο ιστότοπος είναι ενδεχομένως ευάλωτος σε επιθέσεις έγχυσης SQL. Σε μια τέτοια περίπτωση, ο επιτιθέμενος μπορεί να προχωρήσει στην κατασκευή μίας συμβολοσειράς ερωτήματος που αποκαλύπτει την έκδοση της MySQL που χρησιμοποιείται στον εξυπηρετητή, όπως το παρακάτω:. Σε μια τέτοια περίπτωση, ο ιστότοπος θα εμφάνιζε την αξιολόγηση του βιβλίου σε έναν εξυπηρετητή που έχει την MySQL 4 και μία κενή σελίδα ή σελίδα λάθους διαφορετικά. Ο επιτιθέμενος μπορεί να συνεχίσει να χρησιμοποιεί κώδικα μέσα στις συμβολοσειρές ερωτήματος, ούτως ώστε να επιτύχει τον σκοπό του ή να αποσπάσει περισσότερες πληροφορίες αναφορικά με τον εξυπηρετητή.
Έγχυση SQL δεύτερης τάξης
Αυτού του είδους οι επιθέσεις συμβαίνουν όταν οι τιμές που υποβάλλονται περιέχουν κακόβουλες εντολές, οι οποίες αποθηκεύονται αντί να εκτελούνται άμεσα. Σε ορισμένες περιπτώσεις, η εφαρμογή μπορεί να κωδικοποιήσει ένα αίτημα SQL και να το αποθηκεύσει ως έγκυρη SQL. Έπειτα, ένα άλλο μέρος της ίδιας εφαρμογής, δίχως ελέγχους προστασίας έναντι σε επιθέσεις έγχυσης SQL, μπορεί να εκτελέσει αυτό το αποθηκευμένο SQL αίτημα. Αυτή η επίθεση απαιτεί περαιτέρω γνώση αναφορικά με τον τρόπο με τον οποίο οι τιμές που έχουν υποβληθεί χρησιμοποιούνται αργότερα. Τα αυτοματοποιημένα εργαλεία περιήγησης και ανεύρεσης ευπαθειών που χρησιμοποιούνται, δεν είναι σε θέση να εντοπίσουν εύκολα αυτού του είδους τις επιθέσεις και είναι πιθανό να απαιτείται η χειροκίνητη καθοδήγηση τους από μηχανικούς ασφάλειας.
Αντίμετρα
Οι επιθέσεις έγχυσης SQL είναι ιδιαίτερα διαδεδομένες επιθέσεις που μπορούν να αποφευχθούν σχετικά εύκολα. Να σημειωθεί πως μετά από μία επίθεση τέτοιου τύπου το 2015 ενάντια της εταιρείας TalkTalk, το BBC ανέφερε πως οι ειδικοί ασφάλειας ήταν έκπληκτοι που μία εταιρεία τέτοιου βεληνεκούς ήταν ευάλωτη σε τέτοιες επιθέσεις.
Παραμετροποιημένα αιτήματα
Η χρήση παραμετροποιημένων αιτημάτων απαιτεί από τον προγραμματιστή να καθορίσει όλον τον SQL κώδικα και κατόπιν, να περάσει κάθε παράμετρο στο SQL ερώτημα. Υπάρχει, έτσι, ξεκάθαρη διάκριση μεταξύ κώδικα και δεδομένων και δεν μπορεί κανείς να εισάγει «πραγματικές» SQL εντολές, προκειμένου να αλλάξει τον σκοπό του ερωτήματος αυτού. Έστω, για παράδειγμα, το παρακάτω ερώτημα:
Ο χαρακτήρας “?” αντιπροσωπεύει μία παράμετρο της οποίας ο τύπος έχει καθοριστεί από τον προγραμματιστή. Εάν, κάποιος επιτιθέμενος δώσει (με κάποιον τρόπο) ως είσοδο την τιμή: jdoe’ or ‘1’=1’, τότε το ερώτημα θα αναζητήσει κυριολεκτικά έναν χρήστη με username ίδιο με την είσοδο. Συνεπώς, τα παραμετροποιημένα αιτήματα δεν είναι ευάλωτα σε επιθέσεις έγχυσης SQL κώδικα.
Επιβολή σε επίπεδο κώδικα
Κάνοντας χρήση αντικειμενοσχεσιακών βιβλιοθηκών απεικόνισης δεν υπάρχει ανάγκη για συγγραφή SQL κώδικα. Η βιβλιοθήκη αυτή θα αναλάβει τον ρόλο της παραγωγής των SQL αιτημάτων με βάση τον αντικειμενοστρεφή κώδικα.
Διαφυγή χαρακτήρων
Ένας ευθύς, αν και επιρρεπής σε λάθη, τρόπος αποτροπής ενέσεων είναι η διαφυγή χαρακτήρων που έχουν ιδιαίτερη σημασία στην SQL. Ο οδηγός κάθε Συστήματος Διαχείρισης Βάσης Δεδομένων επεξηγεί ποιοι είναι οι χαρακτήρες αυτοί. Για παράδειγμα, η εμφάνιση της αποστρόφου (single quote) σε μία παράμετρο πρέπει να αντικατασταθεί από δύο single quotes για την διαμόρφωση ενός έγκυρου SQL αιτήματος. Στην γλώσσα προγραμματισμού PHP, για παράδειγμα, χρησιμοποιείται συνήθως η συνάρτηση  προτού σταλθεί το αίτημα στην βάση: Αυτή η συνάρτηση προσθέτει μία ανάποδη κάθετο (backslash) στην αρχή των ακόλουθων χαρακτήρων:  ,  ,  ,  ,  ,   και. Χρησιμοποιείται, κυρίως, για να καταστήσει τα δεδομένα ασφαλή προτού σταλθεί ένα αίτημα σε βάση δεδομένων MySQL. Η PHP έχει παρόμοιες συναρτήσεις και για λοιπά συστήματα βάσεων δεδομένων, όπως η  που χρησιμοποιείται για PostgreSQL βάσεις δεδομένων. Η συνάρτηση  έχει ως σκοπό την διαφυγή χαρακτήρων και χρησιμοποιείται συνήθως για ερωτήματα σε βάσεις δεδομένων που δεν διαθέτουν την δική τους συνάρτηση διαφυγής στην γλώσσα PHP. Επιστρέφει μια συμβολοσειρά με ανάποδη κάθετο στην αρχή των χαρακτήρων που πρέπει να υποβληθούν σε διαδικασία διαφυγής προτού εκτελεστεί το ερώτημα. Αυτοί οι χαρακτήρες είναι η απόστροφος (‘), η διπλή απόστροφος (“), η κάθετος (\) και το NUL (NULL byte).
Νισάν-λεζ-Ανσερύν
Το Νισάν-λεζ-Ανσερύν (γαλλικά: Nissan-lez-Enserune, οξιτανικά: Nissa d'Ausseruna) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Έγχυση SQL
Έλεγχος μοτίβου
Ορισμένοι τύποι μεταβλητών (ακέραιοι, κινητής υποδιαστολής, boolean, συμβολοσειρές) είναι δυνατό να ελεγχθούν ως προς την εγκυρότητα τους σύμφωνα με τον τύπο που αναπαριστούν. Οι συμβολοσειρές που ακολουθούν ένα αυστηρό μοτίβο (ημερομηνία, αλφαριθμητικό κτλ) μπορούν να ελεγχθούν ως προς την τήρηση αυτού.
Νισάν-λεζ-Ανσερύν
Οι κάτοικοί του είναι γνωστοί ως Νισαναί (γαλλικά: Nissanais).
Έγχυση SQL
Άδειες βάσης δεδομένων
Ο περιορισμός των αδειών στην σύνδεση με την βάση δεδομένων που χρησιμοποιείται από την εφαρμογή στα απολύτως απαραίτητα δύναται να περιορίσει την αποτελεσματικότητα μίας πιθανής επίθεσης έγχυσης SQL. Για παράδειγμα, στο Σύστημα Διαχείρισης Βάσεων Δεδομένων Microsoft SQL Server, μία σύνδεση στην βάση δεδομένων θα μπορούσε να μην έχει την δυνατότητα επιλογής ορισμένων πινάκων, το οποίο θα περιόριζε προσπάθειες εισαγωγής JavaScript σε όλες τις στήλες κειμένου στην βάση δεδομένων.
Νισάν-λεζ-Ανσερύν
Παραπομπές
Κατηγορία:Κοινότητες του Ερώ
Έγχυση SQL
Παραπομπές
SQL
Σάμιουελ Λ. Τζάκσον
Ο '''Σάμιουελ Λ. Τζάκσον' (αγγλικά: Samuel L. Jackson'', γεννημένος στις 21 Δεκεμβρίου 1948) είναι Αμερικάνος ηθοποιός και παραγωγός. Είχε αρκετούς μικρούς ρόλους σε ταινίες όπως Τα Καλά Παιδιά (Goodfellas, 1990) πριν συναντήσει τον μέντορά του, τον Μόργκαν Φρίμαν, και τον σκηνοθέτη Σπάικ Λι. Αφού κέρδισε κριτική αναγνώριση για τον ρόλο του στην ταινία Ο πυρετός της ζούγκλας (Jungle Fever) το 1991, εμφανίστηκε σε ταινίες όπως Παιχνίδια ολέθρου (Patriot Games, 1992), Φιλαράκια για δέσιμο (Amos & Andrew, 1993), Ιλιγγιώδης έρωτας (True Romance, 1993) και Τζουράσικ Παρκ (Jurassic Park, 1994). Το 1994, πήρε τον ρόλο του Τζουλς Γουίνφιλντ στο Pulp Fiction και για την ερμηνεία του έλαβε αρκετές υποψηφιότητες για βραβεία, ανάμεσά τους και υποψηφιότητα για Όσκαρ Β' Ανδρικού Ρόλου, και κριτική αναγνώριση.
Ο Τζάκσον έχει εμφανιστεί σε περισσότερες από 100 ταινίες όπως: Πολύ σκληρός για να πεθάνει: Η εκδίκηση (Die Hard with a Vengeance, 1995), Jackie Brown (1997), Shaft, ο μαύρος πάνθηρας (Shaft, 2000), Άφθαρτος (Unbreakable, 2000), Ωραία μέρα για να πεθάνεις (The 51st State, 2001), Οι απίθανοι (The Incredibles, 2004), Black Snake Moan (2006), Snakes on a Plane (2006) καθώς και την πρίκουελ τριλογία Ο πόλεμος των άστρων (Star Wars) και μικρούς ρόλους στις ταινίες του Κουέντιν Ταραντίνο, Kill Bill Vol. 2 και Άδωξοι μπάσταρδη (Inglourious Basterds, 2009).
Υποδύθηκε τον Νικ Φιούρι στις ταινίες του Κινηματογραφικού σύμπαντος της Marvel Iron Man (2008), Iron Man 2 (2010), Thor (2011), Ο πρώτος εκδικητής: Captain America (Captain America: The First Avenger, 2011), Οι εκδικητές (The Avengers, 2012), Captain America 2: Ο στρατιώτης του χειμώνα (Captain America: The Winter Soldier, 2014) και Οι εκδικητές: Η εποχή του Ultron (Avengers: Age of Ultron, 2015). Το 2012 εμφανίστηκε στην ταινία Django: Ο τιμωρός (Django Unchained) σε σκηνοθεσία Κουέντιν Ταραντίνο.
Οι πολλοί του ρόλοι έχουν κατατάξει τον Τζάκσον ως έναν από τους πιο επιτυχημένους ηθοποιούς όσο αναφορά το box office. Τον Οκτώβριο του 2011, ο Τζάκσον ξεπέρασε τον Φρανκ Γουέλκερ ως ο ηθοποιός με τις περισσότερες εισπράξεις.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί φωνής Κατηγορία:Βραβευμένοι με BAFTA Β' Ανδρικού Ρόλου
Ψυχολογικός πόλεμος
Ο όρος Ψυχολογικός πόλεμος χρησιμοποιείται "για να δηλώσει οποιαδήποτε ενέργεια που ασκείται κυρίως με ψυχολογικές μεθόδους με στόχο να προκαλέσει μια προγραμματισμένη ψυχολογική αντίδραση σε άλλα άτομα".
Χρησιμοποιούνται διάφορες τεχνικές που αποσκοπούν στο να επηρεάσουν το σύστημα αξιών, τα συναισθήματα, τα κίνητρα, το σκεπτικό ή τη συμπεριφορά του στόχου. Χρησιμοποιείται επίσης για να καταστρέψει το ηθικό του στόχου.
Παραπομπές
Κατηγορία:Ψυχολογικός πόλεμος Κατηγορία:Ψυχολογική χειραγώγηση Κατηγορία:Έλεγχος μυαλού Κατηγορία:Τεχνικές προπαγάνδας Κατηγορία:Χειραγώγηση από τα Μέσα Ενημέρωσης
Αραγκάτς (Αρμαβίρ)
Το Αραγκάτς (αρμενικά: Արագած, έως το 1946 γνωστό ως Χζναούζ ) είναι αγροτική κοινότητα του μαρζ του Αρμαβίρ, στην Αρμενία. Το 2009, αριθμούσε 3,239 κατοίκους.
Παραπομπές
Κατηγορία:Αγροτικές κοινότητες του Αρμαβίρ
Τεόφιλο Στίβενσον
Ο Τεόφιλο Στίβενσον Λόρενς (Teófilo Stevenson Lawrence, 29 Μαρτίου 1952 – 11 Ιουνίου 2012), γνωστός απλά ως Τεόφιλο Στίβενσον, ήταν Κουβανός πυγμάχος στην κατηγορία των βαρέων βαρών και προπονητής. Θεωρείται ως η κορυφαία προσωπικότητα στην ιστορία της ερασιτεχνικής πυγμαχίας, έχοντας κατακτήσει τρία χρυσά μετάλλια σε Ολυμπιακούς Αγώνες - ρεκόρ που μοιράζεται με τους Λάσλο Παπ και Φέλιξ Σαβόν.
Βιογραφία
Γεννήθηκε στο Καμαγουέι (Camagüey) στις 29 Μαρτίου 1952 από μετανάστες γονείς - ο πατέρας ήταν από τον Άγιο Βικέντιο, η δε μητέρα είχε γεννηθεί στην Κούβα, αλλά οι γονείς της ήταν από τον Άγιο Χριστόφορο. Πρωτομπήκε στην πυγμαχία σε ηλικία εννέα ετών, ακολουθώντας τον πατέρα του σε ένα τοπικό γυμναστήριο. Για πολύ καιρό μάλιστα οι δυο τους το κρατούσαν μυστικό από τη μητέρα του, η οποία τελικά το αποδέχθηκε υπό τον όρο να έχει πάντα μαζί τον πατέρα του.
Στα μέσα της δεκαετίας του '60 και ενώ ο Στίβενσον είχε ξεχωρίσει σε επίπεδο παίδων, τον κάλεσε στην Αβάνα ο Αντρέι Τσερνιοβένκο, ένας Σοβιετικός παλαίμαχος που είχε αναλάβει αρχιπροπονητής του αναπτυξιακού προγράμματος πυγμαχίας. Υπό την καθοδήγησή του πρωτοεμφανίστηκε σε αγώνες ανδρών το 1969, όντας μόλις 17 ετών.
Καταξίωση
Μετά από κάποιες διακρίσεις σε εθνικό - περιφερειακό επίπεδο, εμφανίστηκε το 1972 στους Ολυμπιακούς Αγώνες του Μονάχου. Στον πρώτο κιόλας αγώνα της διοργάνωσης, πέτυχε νοκ-ντάουν στα 30 δευτερόλεπτα, ενώ λίγο αργότερα ο διαιτητής καταλόγισε τεχνικό νοκ-άουτ για λόγους ασφαλείας του αντιπάλου του. Ήταν η απαρχή μιας εντυπωσιακής πορείας, η οποία απέφερε στο Στίβενσον τρία συνεχόμενα ολυμπιακά χρυσά. Αποτελούσε επίσης το μεγάλο φαβορί της κατηγορίας του στους Ολυμπιακούς του Λος Άντζελες (1984), όμως η χώρα του δε συμμετείχε, συμμετέχοντας στο μποϊκοτάζ των αγώνων από το ανατολικό μπλοκ. Συνολικά σε Ολυμπιακούς η επίδοσή του ήταν 12 νίκες (100%), εκ των οποίων 9 με νοκ-άουτ, 2 στα σημεία και 1 άνευ αγώνος.
Αντίστοιχη επιτυχία σημείωσε και στα παγκόσμια πρωταθλήματα, κατακτώντας τον τίτλο στις διοργανώσεις των ετών 1974, 1978 και 1986. Έχασε το χρυσό μόνο στο πρωτάθλημα του 1982, όταν αποκλείστηκε στους πρώτους γύρους από το Φραντσέσκο Νταμιάνι - ήταν η πρώτη του ήττα μετά από έντεκα χρόνια.
Σημειωτέον ότι κατά τη δεκαετία του '70 είχε απορρίψει αρκετές προτάσεις ώστε να μεταπηδήσει στην επαγγελματική πυγμαχία από παράγοντες των ΗΠΑ, με κορυφαία την προσφορά 5.000.000 δολαρίων για να αντιμετωπίσει το Μοχάμεντ Άλι. Όταν ρωτήθηκε για το λόγο των αρνήσεών του, είχε απαντήσει ότι προτιμά την αγάπη των 8.000.000 συμπατριωτών του - εάν είχε δεχτεί να γίνει επαγγελματίας, θα έπρεπε να εγκατασταθεί στις ΗΠΑ και παράλληλα θα έχανε το δικαίωμα συμμετοχής στις διεθνείς διοργανώσεις.
Απόσυρση
Μετά το θρίαμβό του στο Παγκόσμιο Πρωτάθλημα του 1986 και όντας ήδη στο ηλικιακό όριο που ίσχυε για συμμετοχή στις μεγάλες διεθνείς διοργανώσεις, ο Στίβενσον αποσύρθηκε από τα ρινγκ. Ήταν το τέλος μιας μεγάλης καριέρας με μόλις 22 ήττες σε 324 επίσημους αγώνες, τις περισσότερες σε νεαρή ηλικία.
Παρέμεινε στο χώρο της πυγμαχίας ως προπονητής και παράγοντας της εθνικής ομάδας. Στην Κούβα θεωρούνταν εθνικός ήρωας, ενώ διατηρούσε στενή φιλία με το Φιντέλ Κάστρο.
Εξωτερικοί σύνδεσμοι
Κατηγορία:Κουβανοί πυγμάχοι Κατηγορία:Κουβανοί Ολυμπιονίκες Κατηγορία:Μέλη Ολυμπιακού Τάγματος
Απαγχομένη
Η λέξη Απαγχομένη ήταν μία αρχαία θρησκευτική επίκληση, και συγκεκριμένα ένα επίθετο της θεάς Αρτέμιδας που σημαίνει «η απαγχονισμένη» ή «αυτή που απαγχονίζει τον εαυτό της». Η προέλευση της επικλήσεως μνημονεύεται ως η παρακάτω παράδοση από τον Παυσανία : Κοντά στην κωμόπολη Καφυά (Καφύαι) της Αρκαδίας, σε μια τοποθεσία που ονομαζόταν Κονδυλέα, υπήρχε ένα ιερό άλσος της «Αρτέμιδος Κονδυλεάτιδος». Μια φορά που κάποια αγόρια έπαιζαν σε αυτό, πέρασαν έναν σπάγγο γύρω από τον λαιμό του αγάλματος της θεάς και είπαν αστειευόμενα ότι θα έπνιγαν την Αρτέμιδα. Αλλά κάποιοι περαστικοί από τις Καφύες που τα βρήκαν σε αυτή τη δραστηριότητα, τα λιθοβόλησαν μέχρι θανάτου.
Μετά από αυτό το συμβάν, όλες οι γυναίκες στην κωμόπολη που έμεναν έγκυες, είχαν πρόωρους τοκετούς-αποβολές και όλα τα παιδιά τους έρχονταν στον κόσμο νεκρά. Αυτό το φαινόμενο δεν έπαψε μέχρι που τα σώματα των αγοριών τάφηκαν όπως έπρεπε και καθιερώθηκε μια ετήσια θυσία προς τις χθόνιες θεότητες που εκπροσωπούσαν τις ψυχές τους, μετά από έναν χρησμό του Απόλλωνα. Το μέχρι τότε επίθετο-επίκληση «Κονδυλεάτις» για τη θεά άλλαξε τότε σε «Απαγχομένη».
Πολλοί σύγχρονοι μελετητές θεωρούν αυτή την παράδοξη επίκληση ως σχετιζόμενη με ελληνικές παραδόσεις κατά τις οποίες ομοιώματα μιας θεάς της βλάστησης κρεμιόνταν από ένα δέντρο («αιώρα»). Η κλασσικίστρια Χέλεν Κινγκ ωστόσο συνδέει τον μύθο με δοξασίες σχετικές με τη γυναικεία αναπαραγωγική υγεία και τις ενδείξεις ότι η Άρτεμις ήταν μια θεά χωρίς φύλο.
Παραπομπές
Απαγχομενη
ΜΚ Ζενίτ Αγίας Πετρούπολης
Η ΜΚ Ζενίτ Αγίας Πετρούπολης (ρωσικά: БК Зенит Санкт-Петербург) είναι ρωσική επαγγελματική ομάδα καλαθοσφαίρισης που εδρεύει στην Αγία Πετρούπολη. Η ομάδα αγωνίζεται στη Γεντίναϊα Λίγκα (Единая Лига ВТБ). Διεξάγει τους εντός έδρας αγώνες της στη Σιμπούρ Αρένα. Ο σύλλογος χρηματοδοτείται από την Gazprom (Газпром).
Ιστορία
Ο σύλλογος ιδρύθηκε αρχικά το 2003, με την επωνυμία «Ντιναμό Περιφέρειας Μόσχας» και αγωνίστηκε στη Μπασκετμπόλναγια Σουπερλίγκα 1. Η αρχική ομάδα έδρευε στο Λιούμπερτσι της Περιφέρειας Μόσχας στη Ρωσία.
Τον Ιούνιο του 2007, ο σύλλογος καλαθοσφαίρισης της Ντιναμό Περιφέρειας Μόσχας διαλύθηκε και ακολούθησε μία αναδιοργάνωση της ομάδας η οποία ονομαζόταν πλέον «Τριούμφ Λιούμπερτσι». Η Τριούμφ διατήρησε όλη την ιστορία και τις επιτυχίες του συλλόγου Ντιναμό Περιφέρειας Μόσχας, μέσω της εξαγοράς της ιστορίας και των δικαιωμάτων του συλλόγου. Την περίοδο 2013–14, η Τριούμφ έφτασε μέχρι τον τελικό του EuroChallenge, στο οποίο έχασε από την Γκρισίν Μπον Ρέτζιο Εμίλια με 65:79.
Τον Ιούλιο του 2014, ο σύλλογος ανακοίνωσε ότι μετεγκαθίσταται από τo Λιούμπερτσι στην Αγία Πετρούπολη, αλλάζοντας την επωνυμία του σε Ζενίτ Αγίας Πετρούπολης. Ο σύλλογος διατήρησε την ιστορία και τα δικαιώματα της Τριούμφ Λιούμπερτσι, καθώς και τη θέση της τόσο στην ΒΤΜ Λίγκα όσο και στο Γιούροκαπ. Επίσης, ο σύλλογος εξακολουθεί να προσπαθεί να διατηρήσει μια δεύτερη ομάδα στο Λιούμπερτσι, που θα ανταγωνίζεται στη Μπασκετμπόλναγια Σουπερλίγκα 1. Από το 2020, επέστρεψε στην Ευρωλίγκα. Στις 18 Φεβρουαρίου 2022, αποβλήθηκε από την Ευρωλίγκα λόγω της ρώσικης εισβολής στην Ουκρανία. Η αποβολή από τις ευρωπαϊκές διοργανώσεις της ίσχυσε και τη σεζόν 2022-23.
Τη σεζόν 2021-22, κατέκτησε για πρώτη φορά στην ιστορία της τον τίτλο στη VTB Λίγκα.
Έδρα
Δεδομένου ότι ο σύλλογος μετακόμισε στην Αγία Πετρούπολη, διεξάγει τους εντός έδρας αγώνες του στη Σιμπούρ Αρένα. Όταν ο σύλλογος έδρευε στο παρελθόν στο Λιούμπερτσι, διεξήγαγε τους εντός έδρας αγώνες του στην Τριούμφ Αρένα.
Ονομασίες
Ακολουθούν οι ονομασίες της ομάδας με την πάροδο του χρόνου:
Εξωτερικοί σύνδεσμοι
Κατηγορία:Ρωσικοί σύλλογοι καλαθοσφαίρισης Κατηγορία:Αγία Πετρούπολη Κατηγορία:Ιδρύσεις ομάδων καλαθοσφαίρισης το 2003
Θεοδοσιάδης
Το ελληνικό επώνυμο Θεοδοσιάδης, που ετυμολογικά σημαίνει «γιος ή απόγονος του Θεοδοσίου», μπορεί να αναφέρεται σε κάποιο από τα εξής πρόσωπα:
Κατηγορία:Ελληνικά επώνυμα
Διοργανώσεις Ε.Π.Σ. Φωκίδας 1987–88
Το πρωτάθλημα της Α΄Κατηγορίας Ε.Π.Σ. Φωκίδας της περιόδου 1987-88 ήταν το τρίτο που διεξήχθη υπό την αιγίδα της Ένωσης. Τον τίτλο κατέκτησε ο Φωκικός Άμφισσας, ο οποίος, έχοντας αρχικά προπονητές τους Γ. Ταμπάκη και Τάκη Κατσιφλώρο, πραγματοποίησε εκπληκτική εμφάνιση, τόσο στον πρώτο γύρο (όπου πέτυχε 13 νίκες σε ισάριθμους αγώνες, με τέρματα 75-6), όσο και συνολικά, καθώς τερμάτισε αήττητος και με νέο τεχνικό τον Παναγιώτη Ψυχογιό, εχοντας σκοράρει 160 τέρματα, δηλ. πάνω από 6 γκολ ανά αγώνα! Ωστόσο, παρά την επιτυχία του, ο Φωκικός δεν κατάφερε να προαχθεί στη νεοσύστατη τότε Δ΄Εθνική, αφού ηττήθηκε στο Ειδικό πρωτάθλημα της Ε.Π.Ο., που ακολούθησε.
Στο πρωτάθλημα της Α΄Φωκίδας 1987-88, έλαβαν μέρος 14 ομάδες. Εκτός του πρωταθλητή Φωκικού, ήσαν οι Αστέρας Ιτέας, Διαγόρας Πολυδρόσου, Ησαΐας Δεσφίνας, Θύελλα Αγίων Πάντων, Ατρόμητος Σερνικακίου, Κουλοβάτα, Ολυμπιακός Κίρρας, Ανδρούτσος Γραβιάς, Κεχαγιάς Προσηλίου, ΠΑΣ Άμφισσα, Κρισσαίος Χρισσού, Ποσειδών Ιτέας και Έλατος Βουνιχώρας.
Κυπελλούχος
Το Κύπελλο της Ένωσης κατέκτησε ο Αστέρας Ιτέας, νικώντας στον Τελικό, με σκορ 5-0 τον Κεχαγιά Προσηλίου, χάρις σε τέρματα των Παπαδήμα (3), Γρίβα και Φυτόπουλου.
Πηγές
ΕΠΣ Φωκίδας 1987-88 Κατηγορία:Εγχώρια ποδοσφαιρικά πρωταθλήματα 1987-1988
1417
Η τρέχουσα σελίδα αφορά το έτος 1417 κατά το Γρηγοριανό ημερολόγιο
Θάνατοι
Κατηγορία:Έτη
Λάινεσλος
250px|thumb|Το Λάινεσλος φωτογραφημένο από το ποτάμι. Το Λάινεσλος (Leineschloss) (ελληνικά: Κάστρο Λάϊνε), που βρίσκεται στο Λάϊνε στο Ανόβερο, Γερμανία, είναι η πρώην κατοικία των ανοβεριανών βασιλέων και η τωρινή έδρα της Δίαιτας της Κάτω Σαξωνίας.
Το πρώτο κτίριο στην τοποθεσία ήταν μία Φραγκισκανική μονή, κατασκευασμένη το 1300 περίπου, η οποία εγκαταλείφθηκε το 1533 μετά την Προτεσταντική Μεταρρύθμιση. Το 1636, ο Γεώργιος, Δούκας του Μπράουνσβαϊγκ-Λύνεμπουργκ, άρχισε την κατασκευή του κάστρου στην τοποθεσία ως κατοικία του. Το 1742 η βορειοδυτική πτέρυγα ανακαινίστηκε. Μεταξύ 1816 και 1844, ο αρχιτέκτονας Γκέοργκ Λούντβιχ Φρήντριχ Λάφες έκτισε από την αρχή το κάστρο. Το περίστυλο με έξι κολώνες κορινθιακού ρυθμού χτίστηκε κατά την περίοδο αυτή.
Κατά τη διάρκεια του Δεύτερου Παγκοσμίου Πολέμου το Λάινεσλος καταστράφηκε ολοσχερώς από πυρκαγιά, όταν η πόλη βομβαρδίστηκε από τους Βρετανούς. Ο αρχιτέκτονας Ντίετερ Όστερλεν ανακατασκεύασε το κάστρο ανάμεσα στα έτη 1957 και 1962.
Εξωτερικοί σύνδεσμοι
Κατηγορία:Κάστρα στη Γερμανία Κατηγορία:Βασιλικές κατοικίες στη Γερμανία
Νοτρ-Νταμ-ντε-Λοντρ
Το Νοτρ-Νταμ-ντε-Λοντρ (γαλλικά: Notre-Dame-de-Londres, οξιτανικά: Londras) είναι γαλλική κοινότητα στο νομό του Ερώ, στη διοικητική περιοχή της Οξιτανίας.
Οι κάτοικοί του είναι γνωστοί ως Λοντρέν (γαλλικά: Londrins).
Εξωτερικοί σύνδεσμοι
Κατηγορία:Κοινότητες του Ερώ
Χάρτες Google
Οι Χάρτες Google (Αγγλικά: Google Maps) είναι υπηρεσία χαρτογράφησης στο Διαδίκτυο. Η εφαρμογή και η τεχνολογία της υπηρεσίας παρέχεται από την Google και υποστηρίζει πολλές υπηρεσίες που βασίζονται σε χάρτες, συμπεριλαμβανομένου της ιστοσελίδας "Χάρτες Google". Προσφέρει χάρτες δρόμων και σχεδιαστή διαδρομών για μεταφορές με τα πόδια, αυτοκίνητο, ποδήλατο (beta) ή μέσα μαζικής μεταφοράς. Περιλαμβάνει επίσης εντοπισμό των επιχειρήσεων που βρίσκονται σε πόλεις σε πολλές χώρες σε όλο τον κόσμο. Οι δορυφορικές εικόνες των Χαρτών Google δεν ανανεώνονται σε πραγματικό χρόνο, ωστόσο η Google προσθέτει δεδομένα στη Κύρια Βάση δεδομένων της σε τακτική βάση και οι περισσότερες από τις εικόνες δεν είναι πάνω από τριών ετών. Αξιοσημείωτο είναι ότι σε αναβάθμιση τον Ιούλιο του 2008, η Ελλάδα ήταν μία από τις 11 χώρες που επιλέχθηκαν.
Οι χάρτες Google είναι γνωστοί και για την υπηρεσία Google Street View, που επιτρέπει την θέαση του οδικού δικτύου πάνω από 80 χωρών (αλλά και μνημείων) με εικόνες 360 μοιρών. Οι εικόνες τραβούνται με οχήματα που ανήκουν στην εταιρεία.
Εξωτερικοί σύνδεσμοι
Κατηγορία:Διαδικτυακοί χάρτες Κατηγορία:Google (υπηρεσίες) Κατηγορία:Λογισμικό Android
Βλαδίμηρος Α΄ του Κιέβου
Ο Βλαδίμηρος Α΄ ο Μέγας (ρωσικά Владимир Святославич, 960 – 15 Ιουλίου 1015) ήταν μέγας πρίγκιπας του Κιέβου, δηλαδή αρχηγός του κράτους των Ρως, από το 980 έως το 1015. Ανήκε στη βαραγγική δυναστεία των Ρουρικίδων και το πραγματικό σκανδιναβικό όνομά του ήταν Βαλνταμάρ (Valdamarr), το οποίο αργότερα εκσλαβίσθηκε σε Βολοντίμιρ (Володимеръ) για να σημαίνει αυτός που εξουσιάζει τον κόσμο.
Η παιδική ηλικία
Το ακριβές έτος γέννησης του Βλαδίμηρου μας είναι άγνωστο, εντοπίζεται όμως στα τέλη της δεκαετίας του 950. Ήταν νόθος γιος του Σβιατοσλάβ Α΄ του Κιέβου με την υπηρέτριά του Μαλούσα. Δεδομένου ότι ο πατέρας του απουσίαζε συνεχώς σε εκστρατείες, την ανατροφή του ανέλαβαν ο θείος του Ντομπρίνια και η Xριστιανή γιαγιά του Χέλγκα, αδελφός της Μαλούσα και μητέρα του Σβιάτοσλαβ αντίστοιχα. Η επιρροή των δύο αυτών προσώπων θα αποδειχθεί σημαντικότατη στις μετέπειτα αποφάσεις του.
Όταν ο Σβιάτοσλαβ κατέλαβε τα βορειοανατολικά Βαλκάνια και μετακίνησε την πρωτεύουσα στον Δούναβη (Περεγιασλάβετς, 969), εγκατέστησε τους νεαρούς γιους του ως Πρίγκιπες (τοπικούς κυβερνήτες) σε διάφορες πόλεις των Ρως. Οι σημαντικότερες δόθηκαν στον Γιάροπολκ (Κίεβο), τον Βλαδίμηρο (Νόβγκοροντ) και τον Όλεγκ (Ντρέβλινια). Με αυτόν τον τρόπο οι τρεις τους έπαιρναν τις πρώτες θέσεις στην κούρσα της διαδοχής που θα ερχόταν πολύ σύντομα.
Η αναρρίχηση και τα πρώτα χρόνια στον θρόνο
Ο Σβιάτοσλαβ πλήρωσε την επέκταση στα Βαλκάνια με την ίδια του τη ζωή το 972, όταν δολοφονήθηκε από Πεσενέγους κατ' εντολή του Βυζαντινού Αυτοκράτορα Ιωάννη Τζιμισκή. Η πρωτεύουσα επέστρεψε στο Κίεβο και το στέμμα πέρασε στον Γιάροπολκ, αλλά ο Όλεγκ (με την υποστήριξη του Βλαδίμηρου) αμφισβήτησε τη νομιμότητά του. Ακολούθησε εμφύλιος πόλεμος όπου νίκησε ο πρώτος - ο Όλεγκ σκοτώθηκε το 977, ενώ ο Βλαδίμηρος απέδρασε στη Σκανδιναβία για να μην πέσει στα χέρια του αδελφού του. Κατά τη διάρκεια της αυτοεξορίας του συγκρότησε ένα στράτευμα από Βαράγγους μισθοφόρους και το 978 ανακατέλαβε το Νόβγκοροντ. Δύο χρόνια αργότερα κατέλαβε και το Κίεβο χωρίς μάχη, σκοτώνοντας ύπουλα τον Γιάροπολκ ενώ διαπραγματεύονταν (980) και φορώντας το στέμμα του.
Τα πρώτα χρόνια του στο τιμόνι των Ρως χαρακτηρίσθηκαν από έναν επιτυχημένο συνδυασμό διπλωματίας και πολέμου. Ασφάλισε τα νότια σύνορά του επιτρέποντας σε τουρκικά φύλα να εγκατασταθούν εκεί, δημιουργώντας μία ασπίδα προστασίας έναντι μελλοντικών εισβολών. Παράλληλα διοργάνωσε επιτυχημένες εκστρατείες κατά κατά των Πολωνών, των Γιοτβιγκίων (βαλτικός λαός), των Βουλγάρων του Βόλγα και των Πεσενέγων, με τις οποίες επανασταθεροποίησε την κυριαρχία του Κιέβου στο σύστημα ποτάμιων συγκοινωνιών της ανατολικής Ευρώπης, ιδιαίτερα στην Εμπορική Οδό Βαράγγων - Ελλήνων.
Η «χριστιανική περίοδος»
thumb|right|230px|Η Βάπτιση του Αγίου Πρίγκιπα Βλαντιμίρ, από τον Viktor Vasnetsov (1890) Το 988 ο Βλαδίμηρος προχώρησε σε μία επιλογή που του χάρισε το προσωνύμιο Μέγας: εισήγαγε τον χριστιανισμό από το Βυζάντιο - ο ίδιος βαπτίσθηκε στη Χερσώνα της Κριμαίας. Στην πραγματικότητα εισήγαγε μια νέα ιδεολογία, κοινή για τη βαραγγική άρχουσα τάξη και τον σλαβικό απλό λαό του κράτους του. Μακροπρόθεσμα η κίνηση αυτή ομογενοποίησε πολιτισμικά την επικράτεια των Ρως, ενώ ταυτόχρονα δημιούργησε ισχυρούς δεσμούς με τη στρατιωτική και οικονομική υπερδύναμη της εποχής. Οι δεσμοί επιβεβαιώθηκαν και με τον γάμο του με την πριγκίπισσα Άννα, αδελφή του Αυτοκράτορα Βασιλείου Β΄ του Βουλγαροκτόνου. Δεν είναι πάντως ιστορικά εξακριβωμένο εάν χώρισε τις δεκάδες συζύγους που είχε προτού βαπτισθεί Χριστιανός και νυμφευθεί την Άννα.
Τα υπόλοιπα χρόνια της βασιλείας του υπήρξαν ειρηνικά, με εξαίρεση κάποιες περιστασιακές συγκρούσεις με τους Πεσενέγους στον νότο. Για την καλύτερη διακυβέρνηση της χώρας σχημάτισε ένα συμβούλιο αποτελούμενο από βογιάρους ευγενείς, ενώ τοποθέτησε δώδεκα από τους γιους του ως πρίγκιπες στις μεγαλύτερες πόλεις της επικράτειας, όπως είχε κάνει και ο πατέρας του.
Ο Βλαδίμηρος πέθανε στο Μπερέστοβο (πόλη κοντά στο Κίεβο) το 1015 καθ' οδόν προς το Νόβγκοροντ, όπου πήγαινε για να τιμωρήσει τον γιο του (και τοπικό πρίγκιπα) Γιάροσλαβ, επειδή ο τελευταίος αρνήθηκε να του αποδώσει φόρους. Τον διαδέχθηκε για λίγο ο μεγαλύτερος γιος του Σβιάτοπολκ, ο οποίος όμως ανατράπηκε από τον Γιάροσλαβ, που ήταν ο νεότερος (όπως ο πατέρας του), διοικούσε το Νόβγκοροντ (όπως ο πατέρας του) και κυβέρνησε τους Ρως για 35 χρόνια (όπως ο πατέρας του)!
Ο Βλαδίμηρος ανακηρύχθηκε άγιος τόσο από την Ορθόδοξη όσο και από την Ρωμαιοκαθολική Εκκλησία για τον εκχριστιανισμό τού λαού του. Η μνήμη του εορτάζεται στις 15 Ιουλίου.
Οικογένεια
Από τη σύζυγό του Ολάβα/Αλόγκια είχε τέκνο: Από την Ελληνίδα, πρώην μοναχή, χήρα του αδελφού του Γιαροπόλκ Α΄ του Κιέβου: Από τη Ρογκνέντα, κόρη του Ρόγκβολντ πρίγκιπα του Πολότσκ: Από την Αδέλα από τη Βουλγαρία: Από τη Μαφρίντα Από την Άννα των Μακεδόνων την πορφυρογέννητη, κόρη του Ρωμανού Β΄ Αυτοκράτορα των Ρωμαίων: Από τη Ριχίλντα, εγγονή του Όθωνα Α΄ της Γερμανίας: Άλλα τέκνα:
Εξωτερικοί σύνδεσμοι
Κατηγορία:Μεσαιωνική Ρωσία Κατηγορία:Ρουρικίδες Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Ρώσοι άγιοι Κατηγορία:Χριστιανοί μονάρχες
Βαρύ ύδωρ
Το βαρύ ύδωρ είναι υγρό, άχρωμο και άοσμο και βρίσκεται αναμειγμένο με το κοινό νερό σε αναλογία 1 προς 6.760 μέρη νερού. Έχει σημείο βρασμού 101,4οC, σημείο πήξης 3,8 οC. Επίσης η πυκνότητά του είναι μεγαλύτερη από εκείνη του κοινού νερού έχοντας μοριακό βάρος 20. Λαμβάνεται από το κοινό νερό με ηλεκτρόλυση. Το αέριο που παράγεται στην κάθοδο κατά την ηλεκτρόλυση είναι ελαφρό υδρογόνο ενώ το νερό που παραμένει στη συσκευή είναι περισσότερο εμπλουτισμένο με D2O. Αν η ηλεκτρόλυση παραταθεί με εκατοντάδες λίτρα νερού μέχρι που να μείνουν στη συσκευή κάποια κυβικά εκατοστά υγρού υπολείμματος πρακτικά αυτό θα είναι βαρύ ύδωρ. Για πρώτη φορά παρασκευάστηκε από τον καθηγητή Τέυλορ, σύμφωνα με τον οποίο 5.000 μέρη κοινού νερού περιέχουν ένα μέρος οξειδίου του δευτερίου που όμως δεν ήταν ακριβές.
Μετά από διάφορα πειράματα που έχουν γίνει, διαπιστώθηκε ότι το βαρύ ύδωρ επηρεάζει την ανάπτυξη των ζωικών οργανισμών μέσα σ'αυτό, μόνο ως προς το ότι επιβραδύνει το ρυθμό της. Οι ίδιοι οργανισμοί δηλαδή αναπτύσσονται με μεγαλύτερη ταχύτητα μέσα στο κοινό νερό παρά μέσα στο βαρύ ύδωρ.
Λόγω της σπουδαίας ιδιότητας που έχει το βαρύ ύδωρ να μειώνει την ενέργεια των νετρονίων, σήμερα η παραγωγή του έχει μεταφερθεί σε βιομηχανική κλίμακα όπου και χρησιμοποιείται κυρίως στους πυρηνικούς αντιδραστήρες ως επιβραδυντής. Για το λόγο αυτό η σε μεγάλες ποσότητες διακίνησή του είναι ελεγχόμενη, σε αντίθεση με μικροποσότητες που χρησιμοποιούνται ευρύτατα στα εργαστήρια ως ιχνηθέτης στη παρακολούθηση του μηχανισμού διαφόρων χημικών ή και βιοχημικών φαινομένων.
Τέλος σημειώνεται ότι μεταξύ του βαρέος ύδατος και του νερού διακρίνεται το ημιβαρές ύδωρ.
Εξωτερικοί σύνδεσμοι
Κατηγορία:Ενώσεις οξυγόνου Κατηγορία:Ενώσεις υδρογόνου Κατηγορία:Πυρηνική χημεία Κατηγορία:Μορφές του νερού
Δήμος Κίσελα Βόντα
Ο Δήμος Κίσελα Βόντα (Кисела Вода) είναι ένας από τους δέκα δήμους που αποτελούν την πόλη των Σκοπίων στη Βόρεια Μακεδονία.
Γεωγραφία
Ο Δήμος Κίσελα Βόντα συνορεύει με:
Εξωτερικοί σύνδεσμοι
Κατηγορία:Δήμοι της Βόρειας Μακεδονίας Κατηγορία:Δήμοι των Σκοπίων Κατηγορία:Δήμος Κίσελα Βόντα
Δημοψήφισμα της Γουινέας (2020)
Ένα συνταγματικό δημοψήφισμα πραγματοποιήθηκε στη Γουινέα στις 22 Μαρτίου 2020, παράλληλα με τις κοινοβουλευτικές εκλογές. Το νέο σύνταγμα θα επαναφέρει τα προεδρικά όρια, επιτρέποντας στον πρόεδρο Αλφά Κοντέ να εκλεγεί για τρίτη θητεία.
Συνταγματικές τροποποιήσεις
Οι συνταγματικές τροποποιήσεις περιλαμβάνουν:
Διεξαγωγή
Το συνταγματικό δημοψήφισμα είχε αρχικά προγραμματιστεί να διενεργηθεί την 1η Μαρτίου 2020. Ωστόσο, αναβλήθηκε καθώς διεθνείς παρατηρητές εξέφρασαν ανησυχίες σχετικά με τις εγγραφές των ψηφοφόρων. Η Αφρικανική Ένωση ακύρωσε μια αποστολή εκλογικών παρατηρητών, επικαλούμενη σημαντικά ζητήματα με τον κατάλογο των ψηφοφόρων. Η Ευρωπαϊκή Ένωση τόνισε επίσης την αμφιβολία της για την αξιοπιστία του δημοψηφίσματος.
Κατά συνέπεια, οι αρχές αφαίρεσαν πάνω από 2,5 εκατομμύρια μη επαληθεύσιμα ονόματα (επί συνόλου 7,7 εκατομμυρίων ονομάτων) από το μητρώο σύμφωνα με τις συμβουλές της Οικονομικής Κοινότητας των Χωρών της Δυτικής Αφρικής, αφού εντοπίστηκαν από τον Διεθνή Οργανισμό Γαλλοφωνίας. Τα μη επαληθεύσιμα ονόματα συγκεντρώνονταν κυρίως στην περιοχή όπου ο πρόεδρος Αλφά Κοντέ είχε σημαντική υποστήριξη.
Πριν την ψηφοφορία, ο Μάικ Πομπέο, υπουργός Εξωτερικών των Ηνωμένων Πολιτειών, δήλωσε: "Αμφισβητούμε αν η διαδικασία θα είναι ελεύθερη, δίκαιη και διαφανής και θα αντικατοπτρίζει με ακρίβεια τη βούληση όλων των εγγεγραμμένων ψηφοφόρων. Προτρέπουμε όλα τα μέρη να ξεκινήσουν μη βίαιο πολιτικό διάλογο. " Η κυβέρνηση των Ηνωμένων Πολιτειών κάλεσε επίσης τις αρχές να επιτρέψουν τις ειρηνικές διαδηλώσεις ζητώντας από την αντιπολίτευση να αποφύγει τη βία. Η βρετανική κυβέρνηση ζήτησε από την κυβέρνηση της Γουινέας να σέβεται τους δημοκρατικούς θεσμούς και όλες τις μορφές των ανθρωπίνων δικαιωμάτων, συμπεριλαμβανομένου του δικαιώματος για ειρηνική διαμαρτυρία, καθώς και να ενθαρρύνει όλα τα μέρη να ξεκινήσουν εποικοδομητικό διάλογο και να αποφύγουν τη χρήση βίας. Το Ηνωμένο Βασίλειο κάλεσε επίσης την κυβέρνηση να διασφαλίσει ότι οι εκλογές και το δημοψήφισμα θα διεξαχθούν με δίκαιο και διαφανή τρόπο.
Διαμαρτυρίες
Κατά τη διάρκεια των διαμαρτυριών, πολλά κυβερνητικά γραφεία, σχολεία και αστυνομικά τμήματα δέχτηκαν επίθεση με σκοπό την καταστροφή υλικού ψηφοφορίας. Μερικές από τις σκηνές που έλαβαν χώρα κατά τη διάρκεια αυτής της περιόδου περιελάμβαναν εισβολείς που εισέρχονταν σε αστυνομικό τμήμα στη Μάμου σκίζοντας λίστες ψηφοφόρων και λεηλατώντας κουτιά με εκλογικά βιβλιάρια. Δύο σχολεία που είχαν προγραμματιστεί να χρησιμοποιηθούν ως εκλογικά τμήματα πυρπολήθηκαν. Πολλά διοικητικά κτίρια στο βόρειο και νότιο τμήμα της χώρας πυρπολήθηκαν επίσης. Και στο Λαμπέ, κάηκαν ελαστικά στους δρόμους και στήθηκαν οδοφράγματα.
Το Εθνικό Μέτωπο για την Άμυνα του Συντάγματος (FNDC), μια ομάδα αντιπολίτευσης, ζήτησε το μποϊκοτάζ του δημοψηφίσματος και απέρριψε τα αποτελέσματά του.
Ημέρα της ψηφοφορίας
Την ημέρα του δημοψηφίσματος, η ελεγχόμενη από το κράτος Guinea Broadband Guinéenne de Large Bande ανακοίνωσε ότι αναμένει πως οι υπηρεσίες Διαδικτύου και τηλεφωνίας θα διαταραχθούν λόγω προγραμματισμένης συντήρησης σε υποθαλάσσια καλώδια. Αν και οι προγραμματισμένες εργασίες αναβλήθηκαν αργότερα, τα NetBlocks επιβεβαίωσαν ότι τα κοινωνικά δίκτυα αποκλείστηκαν από τις 20:00 το απόγευμα πριν από την ημέρα της ψηφοφορίας μέχρι το πρωί της επόμενης ημέρας, συνολικά για 36 ώρες. Το μπλοκάρισμα περιελάμβανε ταTwitter, Facebook, Instagram ενώ η πρόσβαση στους διακομιστές WhatsApp ήταν περιορισμένη.
Οι αντίπαλοι των προτάσεων επιχείρησαν να διαταράξουν την ψηφοφορία, με βανδαλισμό του εξοπλισμού ψηφοφορίας.